Záruka trvale najnižších cien neplatí, ak je výrobok ponúkaný pod obstarávaciu cenu
Cenová záruka neplatí v prípade, že je výrobok ponúkaný za nižšiu ako nákupnú cenu. V Slovenskej republike je možné taký predaj výrobkov pod nákupnú cenu za podmienok ustanovenia § 44 ods. 1 Obchodného zákonníka považovať za nekalosúťažné konanie, ktoré sa zakazuje, prípadne je možné ho považovať za zneužitie dominantného postavenia za podmienok stanovených v ustanovení § 8 zákona o ochrane hospodárskej súťaže. Z tohoto dôvodu si v zvláštnych prípadoch vyhradzujeme právo odmietnuť poskytnutie cenovej záruky, ak by mala za následok predaj výrobku pod úroveň nákupnej ceny.
HORNBACH má v obchodoch a na internete rovnaké ceny. Na základe lokálnych dodávateľských štruktúr a sortimentu sa môžu v ojedinelých prípadoch vyskytnúť v jednotlivých predajniach HORNBACHu odlišné ceny. Záruka trvale najnižších cien v týchto prípadoch neplatí.